stanford-oval/wikipedia huggingface dataset:
Saudi-Arabian Grand Prix 2022
Kilpailu

Schumacher ei voinut osallistua kilpailuun rikkinäisellä autolla ja Tsunoda puolestaan joutui keskeyttämään kilpailun lämmittelykierroksella teknisen vuoksi. Kilpailun lähdössä Pérez säilytti johtopaikkansa Leclerciä vastaan, mutta Sainz puolestaan menetti kolmannen paikkansa Verstappenille. Hamiltonilla oli vaikeuksia nousta sijoituksissa kilpailun aikana, mutta hän oli lopputuloksissa kymmenes ja sanoi ajaneensa maksimisuorituksen mitä kyseisellä autollaan pystyi. Alpinen kuljettajat Ocon ja Fernando Alonso kävivät kilpailun alussa tiukkaa taistelua keskenään, mikä oli ajoittain lähellä päättyä kolaritilanteisiin, jos Alonso ei olisi keventänyt kaasujalkaansa.
Pérez teki varikkopysähdyksensä kierroksella 15, mutta Nicholas Latifin ulosajo aiheutti radalle virtuaalisen turva-auton ja lopulta varsinaisen turva-auton, minkä vaikutuksesta Pérez menetti aikaa ulostulokierroksellaan. Turva-auton poistuttua radalta Pérez joutui luovuttamaan sijoituksensa Sainzille, koska hän oli ohittanut Sainzin turva-autotilanteen aikana. Leclerc ja Verstappen taistelivat johtopaikasta Leclercin ajaessa karkuun Verstappenilta yli sekunnin aikaerolla liikuteltavan takasiiven alueella.
Kilpailutilanne muuttui kierrosten 35 ja 36 aikana, kun Ricciardo keskeytti vaihdelaatikkovikaan, Alonso menetti tehoja autostaan ja Bottaksen auto puolestaan ylikuumeni. Kierrosten 41 ja 47 välisenä aikana Verstappen yritti ohitusyritystä Leclercistä, missä hän lopulta onnistui takasiiven avulla. Kärkijoukon takana Williamsin Alexander Albon taisteli Aston Martinin Lance Strollia vastaan, mikä päättyi Albonin kolaroidessa lukkojarrutuksen myötä Strollin kanssa ja Albon sai tilanteesta lähtöruuturangaistuksen seuraavaan osakilpailuun. Tuplakeltaisia lippuja heilutettiin radalla. Sainz, Pérez ja Magnussen joutuivat tuomariston tutkittaviksi kilpailun jälkeen, koska he eivät olleet hidastaneet riittävästi lippujen aikana, mutta tuomaristo ei antanut heille tilanteesta rangaistuksia.
Verstappen voitti kilpailun, Leclerc oli toinen ja Sainz kolmas. Gasly ajoi kahdeksanneksi, vaikka hän kärsi kilpailun aikana kehonsisäisistä polttavista kivuista. Alfa Romeon Zhou Guanyu putosi kommunikaatiovirheen seurauksena pisteiden ulkopuolelle, kun tuomaristo määräsi hänelle tallin tietämättä ensin aikasakon Albonin ohittamisesta radan ulkopuolelta ja lopulta varikon läpiajorangaistuksen varikkotyöntekijän koskiessa autoon pysähdyksen aikana.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 11 |  Sergio Pérez | Red Bull Racing-RBPT | 1.29,705 | 1.28,924 | 1.28,200 | 1 |
| 2 | 16 |  Charles Leclerc | Ferrari | 1.29,039 | 1.28,780 | 1.28,225 | 2 |
| 3 | 55 |  Carlos Sainz | Ferrari | 1.28,855 | 1.28,686 | 1.28,402 | 3 |
| 4 | 1 |  Max Verstappen | Red Bull Racing-RBPT | 1.28,928 | 1.28,945 | 1.28,461 | 4 |
| 5 | 31 |  Esteban Ocon | Alpine-Renault | 1.30,093 | 1.29,584 | 1.29,068 | 5 |
| 6 | 63 |  George Russell | Mercedes | 1.29,680 | 1.29,618 | 1.29,104 | 6 |
| 7 | 14 |  Fernando Alonso | Alpine-Renault | 1.29,978 | 1.29,295 | 1.29,147 | 7 |
| 8 | 77 |  Valtteri Bottas | Alfa Romeo-Ferrari | 1.29,683 | 1.29,404 | 1.29,183 | 8 |
| 9 | 10 |  Pierre Gasly | AlphaTauri-RBPT | 1.29,891 | 1.29,418 | 1.29,254 | 9 |
| 10 | 20 |  Kevin Magnussen | Haas-Ferrari | 1.29,831 | 1.29,546 | 1.29,588 | 10 |
| 11 | 4 |  Lando Norris | McLaren-Mercedes | 1.29,957 | 1.29,651 |  | 11 |
| 12 | 3 |  Daniel Ricciardo | McLaren-Mercedes | 1.30,009 | 1.29,773 |  | 14 |
| 13 | 24 |  Zhou Guanyu | Alfa Romeo-Ferrari | 1.29,978 | 1.29,819 |  | 12 |
| 14 | 47 |  Mick Schumacher | Haas-Ferrari | 1.30,167 | 1.29,920 |  | DNS |
| 15 | 18 |  Lance Stroll | Aston Martin Aramco-Mercedes | 1.30,256 | 1.30,009 |  | 13 |
| 16 | 44 |  Lewis Hamilton | Mercedes | 1.30,343 |  |  | 15 |
| 17 | 23 |  Alexander Albon | Williams-Mercedes | 1.30,492 |  |  | 16 |
| 18 | 27 |  Nico Hülkenberg | Aston Martin Aramco-Mercedes | 1.30,543 |  |  | 17 |
| 19 | 6 |  Nicholas Latifi | Williams-Mercedes | 1.31,817 |  |  | 18 |
| 20 | 22 |  Yuki Tsunoda | AlphaTauri-RBPT | ei aikaa |  |  | 19 |
107 % aika: 1.35,074
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 50 | 1.24.19,293 | 4 | 25 |
| 2. | 16 |  Charles Leclerc | Ferrari | 50 | +0,549 | 2 | 18+1 |
| 3. | 55 |  Carlos Sainz | Ferrari | 50 | +8,097 | 3 | 15 |
| 4. | 11 |  Sergio Pérez | Red Bull Racing-RBPT | 50 | +10,800 | 1 | 12 |
| 5. | 63 |  George Russell | Mercedes | 50 | +32,732 | 6 | 10 |
| 6. | 31 |  Esteban Ocon | Alpine-Renault | 50 | +56,017 | 5 | 8 |
| 7. | 4 |  Lando Norris | McLaren-Mercedes | 50 | +56,124 | 11 | 6 |
| 8. | 10 |  Pierre Gasly | AlphaTauri-RBPT | 50 | +1.02,946 | 9 | 4 |
| 9. | 20 |  Kevin Magnussen | Haas-Ferrari | 50 | +1.04,308 | 10 | 2 |
| 10. | 44 |  Lewis Hamilton | Mercedes | 50 | +1.13,948 | 15 | 1 |
| 11. | 24 |  Zhou Guanyu | Alfa Romeo-Ferrari | 50 | +1.22,215 | 12 |  |
| 12. | 27 |  Nico Hülkenberg | Aston Martin Aramco-Mercedes | 50 | +1.31,742 | 17 |  |
| 13. | 18 |  Lance Stroll | Aston Martin Aramco-Mercedes | 49 | +1 kierros | 13 |  |
| 14.† | 23 |  Alexander Albon | Williams-Mercedes | 47 | Kolarivauriot (Stroll) | 16 |  |
| Kesk. | 77 |  Valtteri Bottas | Alfa Romeo-Ferrari | 36 | Ylikuumeneminen | 8 |  |
| Kesk. | 14 |  Fernando Alonso | Alpine-Renault | 35 | Vesipumppu | 7 |  |
| Kesk. | 3 |  Daniel Ricciardo | McLaren-Mercedes | 35 | Vaihdelaatikko | 14 |  |
| Kesk. | 6 |  Nicholas Latifi | Williams-Mercedes | 14 | Ulosajo | 18 |  |
| DNS | 22 |  Yuki Tsunoda | AlphaTauri-RBPT |  | Voimayksikkö |  |  |
| WD | 47 |  Mick Schumacher | Haas-Ferrari |  | Ulosajo aika-ajoissa |  |  |
Nopein kierros: Charles Leclerc (Ferrari) 1.31,634 (kierroksella 48).
Lähteet:
† – Kuljettaja keskeytti, mutta sai tuloksen ajettuaan 90 % kilpailun pituudesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Nico Hülkenbergin viimeinen kilpailu Aston Martinilla.
Sergio Pérezin ensimmäinen ja samalla Meksikon ensimmäinen paalupaikka.
Alpine antoi W Series -kuljettajalle Abbi Pullingille ja Saudi-Arabian moottoriurheiluosaston jäsenelle Aseel Al Hamadille mahdollisuuden kokeilla tallin vanhaa Lotus E20 -autoa näytösajoissa ennen varsinaisen osakilpailuviikonlopun alkua.
Ajolinjan näkemäaluetta parannettiin ennen osakilpailuviikonloppua, koska edellisellä kaudella ajetussa kilpailussa kuljettajien haasteina olivat viimeisen sektorin nopeat mutkaosuudet, jotka olivat vaarallisia ajettavia ratavallien aiheuttaman heikon näkyvyyden vuoksi.
Soufiane Alloudi

| 0 | 1 | 2 |
| --- | --- | --- |

Henkilötiedot
Syntymäaika: 1. heinäkuuta 1983 (ikä 41)
Syntymäpaikka: El Gara, Marokko
Pelipaikka: Hyökkääjä
Pituus: 177 cm
Seura
Seura:  FAR Rabat
Pelinumero: 21
Junioriseurat
:  Renaissance El Gara
Seurat
| Vuodet | Seura | O (M) |
| 2002–2007   2007 2008–2010 2009–2010 2010 2010–2012 2012– |  Raja Casablanca   →  Al Ain FC (laina)  Al Ain →  Raja Casablanca  →  Al Wasl (laina)  Raja Casablanca  FAR Rabat |  ? (25)   7 (1) ? (4) 18 (2) |
Maajoukkue
| 2006-2010 |  Marokko | 17 (7) |
 Seurajoukkueuran tilastot kattavat vain kansalliset sarjat, päivitetty 15. kesäkuuta 2010.  Maajoukkueuran tilastot päivitetty 15. kesäkuuta 2010.
Soufiane Alloudi (arab. سفيان علودي‎, s. 1. heinäkuuta 1983 El Gara, Marokko) on marokkolainen jalkapalloilija. Alloudi on edustanut urallansa kahta eri seuraa, kotimaassaan Marokossa sekä Arabiemiirikunnissa. Alloudi on myös pelannut Marokon maajoukkueessa. Alloudi teki vuoden 2008 Afrikan-mestaruusturnauksessa kolme maalia ottelussa Namibiaa vastaan.
Stacey Abrams

| Stacey Abrams |
| --- | --- |

Georgian edustajainhuoneen jäsen 89. vaalipiiristä
 14. tammikuuta 2013 – 25. elokuuta 2017  
Georgian edustajainhuoneen vähemmistöjohtaja
 10. tammikuuta 2011 - 1. heinäkuuta 2017  
Georgian edustajainhuoneen jäsen 89. vaalipiiristä
 8. tammikuuta 2007 - 14. tammikuuta 2013  
Henkilötiedot
Koko nimi:  Stacey Yvonne Abrams
Syntynyt: 9. joulukuuta 1973 (ikä 50) Madison, Wisconsin, Yhdysvallat
Tiedot
Puolue:  demokraatit
Aiheesta muualla
staceyabrams.com
Stacey Yvonne Abrams ([ˈeɪbrəmz]; s. 9. joulukuuta 1973) on yhdysvaltalainen poliitikko, asianajaja ja kirjailija, joka edusti Georgian edustajainhuoneessa vuosina 2006–2017 ja vähemmistöjohtajana vuosina 2011–2017.   Abrams oli Demokraattisen puolueen ehdokas Georgian vuoden 2018 kuvernöörivaaleissa, mutta hävisi Brian Kempille. Abrams oli ensimmäinen afroamerikkalainen nainen suurpuolueen kuvernööriehdokkaana.  Hänestä tuli helmikuussa 2019 ensimmäinen afrikkalais-amerikkalainen nainen, joka antoi vastauksenselvennä presidentti Barack Obaman Kansakunnan tila -puheelle 2012.
Aiheesta muualla

Kuvia tai muita tiedostoja aiheesta Stacey Abrams Wikimedia Commonsissa
Slovakia paralympialaisissa

Slovakia on osallistunut paralympialaisiin vuodesta 1994 lähtien.
Stora Tuna IK

Seuran logo
Stora Tuna IK on vuonna 1924 perustettu ruotsalainen urheiluseura. Sen kotipaikka on Borlänge. Nykyisiä lajeja ovat jalkapallo ja salibandy.  Stora Tuna IK voitti suunnistuksen Venlojen viestin vuosina 1982, 1984, 1985 ja Tiomilan miesten viestin 1964 ja naisten viestin 1982, 1984 ja 2008. Seuran suunnistusjaos irtautui omaksi seurakseen Stora Tuna OK kauden 2008 jälkeen.  Hiihtojaos toimii nykyään nimellä Stora Tuna IK Skidklubb.
Someveteraani

| Someveteraani Benjamin |
| --- | --- | --- |

Studioalbumin tiedot
 Julkaistu: 25. syyskuuta 2020
 Formaatti: digitaalinen
 Tuottaja(t): Atso Lauri Halavaara Los Rollos Matias Keskiruokanen Joonas Laaksoharju
 Tyylilaji: pop
 Kesto: 22.40
 Levy-yhtiö: Warner Music Finland
Listasijoitukset
  Suomen virallinen albumilista: 21.
Benjaminin muut julkaisut
| Fingerprints 2016 | Someveteraani 2020 |   |
Singlet albumilta Someveteraani
 ”WWW” Julkaistu: 28. elokuuta 2020  ”Tiktok” Julkaistu: 4. syyskuuta 2020
Someveteraani on suomalaislaulaja Benjaminin 25. syyskuuta 2020 julkaistu toinen studioalbumi ja ensimmäinen suomenkielinen albumi. Albumin vastaavana tuottajana toimi Atso Soivio. Kappaleita ovat olleet tuottamassa myös Lauri Halavaara, Los Rollos, Matias Keskiruokanen ja Joonas Laaksoharju.
Albumi on konseptialbumi Benjaminin historiasta ”sometähtenä” ja kasvusta artistiksi sekä 2020-luvun internetin ilmiöistä ja haasteista. Kappaleiden teemoja ovat myös identiteettikriisi sekä aikuiseksi kasvaminen julkisuudessa.
Albumin yhteydessä julkaistiin Karim Sahebinin ohjaama lyhytelokuva.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | WWW | Atso Soivio, Benjamin Peltonen | 2.23 |  |  |  |  |  |  |
| 2. | TikTok | Soivio, Peltonen, Iivari Suosalo, Vilhelm Sefve-Svensson | 2.42 |  |  |  |  |  |  |
| 3. | Catfish | Peltonen, Joonas Keronen, Lauri Halavaara | 2.43 |  |  |  |  |  |  |
| 4. | Diilerit | Peltonen, Teemu Javanainen | 3.51 |  |  |  |  |  |  |
| 5. | Anonyymi | Peltonen, Matias Keskiruokanen | 3.25 |  |  |  |  |  |  |
| 6. | BOOMERi | Arttu Istala, Peltonen, Iiro Paakkari, Neea Jokinen | 3.06 |  |  |  |  |  |  |
| 7. | Mies | Peltonen, Joonas Keronen, Joonas Laaksoharju | 3.01 |  |  |  |  |  |  |
| 8. | Kultapoika | Peltonen, Laaksoharju | 1.29 |  |  |  |  |  |  |
Aiheesta muualla

Someveteraani-lyhytelokuva YouTubessa
Smegma

Smegmaa miehen esinahan alla
Smegma eli esinahkatali on voimakkaalta haisevaa  rasvaista seosta, joka koostuu talista ja siihen hilseilleistä ihon sarveissoluista. Smegmaa tunnetaan esiintyvän kaikilla nisäkkäillä. Ihmisillä smegmaa esiintyy miehillä esinahan alla ja naisilla vulvassa.
Epämiellyttävästä hajusta pääsee eroon huolehtimalla riittävästä intiimihygieniasta. Normaalisti pesu haalealla vedellä riittää.
Aiheesta muualla

Kuvia tai muita tiedostoja aiheesta Smegma Wikimedia Commonsissa
Sometähtien sinkkuelämää

| Sometähtien sinkkuelämää |
| --- | --- |
 Ohjelman tunnuskuva ensimmäisellä tuotantokaudella
Tyyli:  tositelevisio
Kestoaika:  21 minuuttia
Alkuperämaa:   Suomi
Verkko:   MTV Katsomo  MTV Ava  MTV Sub 
Esitetty:  25. elokuuta 2022 –  3. tammikuuta 2024
Tuotantokausia:  2
Jaksoja:  31
Tuotanto
Tuottaja(t):   Mepa Päivinen (kausi 1)  Laura Keravuori (kausi 2) 
Vastaava(t) tuottaja(t):   Riina Kullas (kaudet 1–2)  Petra Martikainen (kaudet 1–2)  Jasmi Kuusisto (MTV, kaudet 1–2) 
Ohjaaja(t):   Marjatta Wolff (kaudet 1–2)  Anna Aapola (kausi 2) 
Tuotantoyhtiö(t):  Moskito Television
Sometähtien sinkkuelämää on MTV Katsomo -suoratoistopalvelussa julkaistava tositelevisiosarja. Sarjassa neljä julkisuudesta tunnettua henkilöä julkaisevat omissa somekanavissaan treffi-ilmoituksen ja sarjassa seurataan minkälaisia yhteydenottoja he ilmoituksiinsa saavat.
Sarjan elo-syyskuussa 2022 esitetyllä ensimmäisellä tuotantokaudella esiintyivät Henny Harjusola, Sini Sabotage, Niko Saarinen ja Esko Eerikäinen. Kaudessa oli 15 jaksoa, joita julkaistiin torstaisin kolme MTV Katsomossa.
Sarjan toinen tuotantokausi julkaistiin MTV Katsomossa vuodenvaihteessa 2023–2024. Kaudella esiintyivät Anne Kukkohovi, Cristal Snow, Emma Nopanen ja Mikael Sundberg.
Tuotantokaudet

| Kausi | Jaksoja | Esitetty | Esiintyjät |
| --- | --- | --- | --- |
| 1 | 15 | 25. elokuuta 2022 – 22. syyskuuta 2022 |  Henny Harjusola  Sini Sabotage  Niko Saarinen  Esko Eerikäinen  |
| 2 | 16 | 13. joulukuuta 2023 – 3. tammikuuta 2024 |  Anne Kukkohovi  Cristal Snow  Emma Nopanen  Mikael Sundberg  |
Aiheesta muualla

Sarjan jaksot MTV Katsomo -suoratoistopalvelussa
Smedslätten

Smedslättstorget
Smedslätten on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu Bromman kaupunginosa-alueeseen. Kaupunginosaa rajaavat Ålstenin, Äppelvikenin, Stora Essingenin, Gröndal ja Hägerstenin kaupunginosat. Smedslätten on maa-alaltaan 1,10 neliökilometrin suuruinen, ja siellä on asukkaita noin 2400.
Aiheesta muualla

Tilastoja Bromman kaupunginosista
Wikimedia Commonsissa on kuvia tai muita tiedostoja aiheesta .
Tukholman kaupunginosat
Stevica Ristić

| 0 | 1 | 2 |
| --- | --- | --- |

Henkilötiedot
Koko nimi: Stevica Ristić
Syntymäaika: 23. toukokuuta 1982 (ikä 42)
Syntymäpaikka: Vršac, Jugoslavia
Kansalaisuus:  Pohjois-Makedonia
Pelipaikka: Hyökkääjä
Pituus: 189 cm
Seurat
| Vuodet | Seura | O (M) |
| 2000-2002 2002-2003 2003-2006 2007-2008 2008-2009 2010 2010-2011 2011-2013 2013 2014-2017 2017– | Vršac Mladost Lukićevo Sileks Kratovo Jeonbuk Hyundai Motors Pohang Steelers Bunyodkor Amkar Perm Suwon Samsung Bluewings Shonan Bellmare Jeonnam Dragons Temnić Varvarin |  27 (8) 82 (67) 35 (14) 31 (13) 17 (11) 23 (6) 61 (23) 8 (1) 84 (27)  |
Maajoukkue
| 2007–2012 | Pohjois-Makedonia | 17 (1) |
 Seurajoukkueuran tilastot kattavat vain kansalliset sarjat.
Stevica Ristić (s. 23. toukokuuta 1982 Vršac) on pohjoismakedonialainen jalkapalloilija.
Jalkapallomaajoukkue

Ristić debytoi Pohjois-Makedonian maajoukkueessa 2007. Hän on pelannut 17 maaottelua ja tehnyt niissä yhden maalin.
Smolinskoje (järvi)

| Smolinskoje Смолинское |
| --- | --- |

Maanosa:  Eurooppa
Valtiot:  Venäjä
Alue:  Pihkovan alue
Piiri:  Palkinon piiri
Koordinaatit:  57°32′53″N, 27°57′58″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Smolinkan valuma-alue
Laskujoki:  Smolinka
Järvinumero:  01030000211102000027192
Mittaustietoja
Pinnankorkeus:  60,3 m  
Pituus:  2,8 km 
Leveys:  0,73 km 
Pinta-ala:  134,5 ha  
Tilavuus:  0,006 km³ 
Keskisyvyys:  4,5 m 
Suurin syvyys:  8 m 
Valuma-alue:  25,9 km² 
Saaria:  1 
 fiSmolinskoje 
Smolinskoje (ven. Смолинское) on järvi Luoteis-Venäjällä Pihkovan alueen Palkinon piirissä.
Maantietoa

Järvi on 2,8 kilometriä pitkä, 0,73 kilometriä leveä ja sen pinta-ala on 135 hehtaaria eli 1,35 neliökilometriä. Järvi on pitkä ja kapea, luode-kaakko-suuntainen eikä siinä ole pitkiä lahtia tai niemiä. Järven kaakkoispäässä on yksi pyöreähkö metsäsaari, jonka halkaisija on yli 50 metriä. Järven ympäristöstä noin puolet on Palkinon asuntoaluetta ja puolet on peltomaata.
Luontoarvoja

Järven ekologinen tila on huono johtuen yläpuolisissa järvissä harjoitettavasta kalataloudesta. Yläjuoksulla seuraavan järven laskuoja on padottu leveällä padolla ja samoin on seuraavankin järven laita. Kummassakin järvissä näkyy ilmakuvissa maavalleilla eroteltuja altaita. Myös Palkinon taajaman jätevesiä joutuu järveen. Järven rannat ovat matalia, mutta paikoitellen myös jyrkkiä. Järven pohja on hiekkaa ja silttiä, mutta rannoilla kasvaa rehevää kasvillisuutta hyllyviksi hetteiköiksi asti. Järvessä on runsaasti eri kalalajeja: hauki, ahven, lahna, salakka, pasuri, karppi, suutari, made , säyne, törö, mutakala ja rantanuoliainen, sekä joitakin Rutilus- ja Carassius-sukujen kalalajeja.
Vesistösuhteita

Smolinskoje sijaitsee Smolinkan valuma-alueella. Smolinka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Suomenlahteen. Järven yläpuolisten järvien kanssa valuma-alueen pinta-ala on 25,9 neliökilometriä. Järvestä lähtee pieni joki Smolinka, joka mutkittelee ilman mainittavia sivuhaaroja Velikajaan asti.
Huomautuksia

1 2 3 4 5 6 7  Teksti on osittain käännös venäjänkielisestä artikkelista ru:Смолинское (озеро), jonka tiedot on vielä tarkistamatta muista lähteistä.
1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
↑  Järven tilavuus on laskettu kertomalla järven pinta-ala sen keskisyydellä.
Käännös suomeksi
Soueix-Rogalle

| Soueix-Rogalle |
| --- | --- |
 Saint-Sernin’n kappeli
 Soueix-Rogalle
 Koordinaatit: 42°53′39″N, 1°12′44″E 
Valtio:  Ranska
Alue:  Occitanie
Departementti:  Ariège
Arrondissementti:  Saint-Girons
Pinta-ala:  
 – Kokonaispinta-ala:  13,7 km²
Väkiluku (2014):  415 
 – Väestötiheys:  30 as./km²
Kunnan numero:  09299
Infobox OKVirheellinen NIMI-arvo: 
Soueix-Rogalle on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa Salatjoen varrella.
Kunta oli ennen vilkas kauppapaikka, jonka kivijalkamyymälöistä toimitettiin päivittäistavaroita lähiseudun vuoristokyliin. Jokainen liike oli erikoistunut eri tuotteisiin. Alueen liikkeissä myytiin koruja ja lyhyttavaroita sekä uskonnollisia esineitä kuten ruusukkoja, Lourdesin mitaleja ja siunattuja kiviä. Eksoottiset tuotteet tuotiin myytäväksi usein Algeriasta ja Espanjasta. Kaupankäynti alueella kuitenkin ehtyi, ja viimeiset kauppiaat päättivät luovuttaa liikkeet kunnalle 2000-luvun alkupuolella. Kaupat entisöitiin ja museoitiin aikakautensa muistoksi.
Aiheesta muualla

Kuvia tai muita tiedostoja aiheesta Soueix-Rogalle Wikimedia Commonsissa
Siveä viehättäjätär

| Siveä viehättäjätär> A Virtuous Vamp |
| --- | --- |

Ohjaaja:  David Kirkland
Käsikirjoittaja:  John Emerson Anita Loos
Perustuu:  Clyde Fitchin näytelmään The Bachelor
Tuottaja:  John Emerson Anita Loos
Kuvaaja:  Oliver T. Marsh
Pääosat:  Constance Talmadge Conway Tearle
Valmistustiedot
Valmistusmaa:   Yhdysvallat
Tuotantoyhtiö:  Constance Talmadge Film Company
Levittäjä:  First National
Ensi-ilta:   16. marraskuuta 1919  20. maaliskuuta 1922
Kesto:  50 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Siveä viehättäjätär (engl. A Virtuous Vamp; myös The Bachelor) on vuonna 1919 ensi-iltansa saanut David Kirklandin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Conway Tearle.
Siveä viehättäjätär perustuu Clyde Fitchin näytelmään The Bachelor (1909), jonka pohjalta John Emerson ja Anita Loos laativat elokuvan käsikirjoituksen. Emerson ja Loos olivat myös elokuvan tuottajat. Siveä viehättäjätär kuvattiin työnimellä The Virtuous Vamp, ja elokuvan tuotantoyhtiönä oli Constance Talmadge Film Company. Siveä viehättäjätär sai Yhdysvaltain ensi-iltansa 16. marraskuuta vuonna 1919. Suomessa elokuva esitettiin ensi kerran 20. maaliskuuta vuonna 1922. Ilmestyessään elokuva oli suuri menestys. Siveän viehättäjättären levittäjänä toimi First National Exhibitors’ Circuit.
Siveän viehättäjättären kokonaan säilynyttä kopiota säilytetään New Yorkissa sijaitsevassa Museum of Modern Artin taidemuseossa. Yhdysvaltain kongressin kirjasto ilmoitti 18. joulukuuta vuonna 2013, että Siveä viehättäjätär on arkistoitu ”kulttuurillisesti, historiallisesti tai esteettisesti merkittävänä”
elokuvana National Film Registryyn.
Juoni

Flirttaileva nuori nainen saa työn kiireisestä toimistosta, jossa hänen läsnäolostaan tulee häiritsevää. Kukaan toimiston miehistä ei voi enää keskittyä työntekoon niin kauan kuin toimiston kaunottaren sulot ovat esillä. Nainen iskee silmänsä mieheen, joka ei näytä edes tietävän naisen olemassaolosta.
Näyttelijät

| 0 | 1 | 2 |
| --- | --- | --- |
|  Constance Talmadge  | … |  Gwendolyn Armitage / Nellie Jones   |
|  Conway Tearle  | … |  James Crowninshield   |
|  Ned Sparks  | … |  herra Bell   |
|  Belle Daube  | … |  rouva Armitage   |
|  Jack Kane  | … |  Edward Cecil Armitage   |
|  Jeanette Horton  | … |  Katherine Crowninshield   |
|  Margaret Linden  | … |  Minerva Crowninshield   |
|  Wallace McCutcheon, Jr.  | … |  Kirby   |
|  William Eville  | … |  herra Hicks   |
|  William Gaunt  | … |  herra Davis   |
|  Gilda Gray  | … |  avustaja   |
Aiheesta muualla

Siveä viehättäjätär Internet Movie Databasessa (englanniksi)
Siveä viehättäjätär Elonet.
Siveä viehättäjätär AllMoviessa. (englanniksi)
Siveä viehättäjätär Silent eran sivuilla (englanniksi)
Siveä viehättäjätär TCM Movie Databasessa (englanniksi)
Sosiaaliturvan väärinkäyttö

Sosiaaliturvan väärinkäyttö viittaa hyvinvointiyhteiskunnassa väärin perustein myönnettyihin sosiaalietuuksiin.
Väärinkäyttö Suomessa

Suomessa etuuksilla tarkoitetaan Kansaneläkelaitoksen tukia tai sen myöntämää toimeentulotukea.
70 % etuuksia myöntävistä sosiaali- ja elinkeinotoimistojen johtajista arvioi sosiaalietuuksien väärinkäytön olevan harvinaista. Sen sijaan 71 % arvioi suurimmaksi sosiaaliturvaetuuksien ongelmaksi ensisijaisten etuuksien liian alhaisen tason. Yli puolet oli sitä mieltä, että sosiaaliturvaetuuksien tahallinen väärinkäyttö on vaikeaa.  Vielä vuonna 2008 lähes 70 prosenttia suomalaisista uskoi, että sosiaalietuuksia käytetään väärin. Samoin arveli puolet sosiaalietuuksia käsittelevistä Kelan työntekijöistä.
Väärinkäyttö Suomessa > Kelan etuudet

Eniten sosiaaliturvan väärinkäytöksiä tehdään työttömyystuen avulla. Suurimmat summat ovat olleet jopa kymmeniä tuhansia euroja. Vuonna 2011 työttömyysturvan väärinkäytöksiä paljastui Kelalle kaikkiaan 891 kappaletta. Seuraavaksi yleisimpiä ovat petokset asumistuessa, joita paljastui vuonna 2011 yhteensä 470 tapausta. Yleisimmin syynä on se, että asumistuen saaja jättää ilmoittamatta tulojensa muutoksesta. Kolmanneksi yleisimpiä ovat opintotuen väärinkäytökset. Esimerkiksi nostetaan opintotukea, vaikkei mennäkään opiskelemaan.
Vuoden 2013 kolmena ensimmäisenä neljänneksenä väärinkäytöksiä paljastui Kelassa yhteensä 1 071, joista 765 tapausta oli johtanut poliisitutkintaan. Näistä tapauksista törkeitä oli 20.
Kela saa verottajalta automaattisesti listan kaikista niistä henkilöistä, jotka ovat samaan aikaan saaneet palkkaa ja nostaneet työttömyysturvaa. Kiinnijääminen on siis erittäin todennäköistä. Mikäli petos tai petoksen yritys havaitaan, on siitä velvollisuus tehdä rikosilmoitus poliisille. Vaikka väärin perustein maksetut rahat maksaisi takaisin, ei rikosoikeudellinen vastuu poistu.